"Независимая газета": Пекин счита, че Москва е източник на заразата COVID-19\nНАЙ-ЧЕТЕНИТЕ НОВИНИ ДО 06:33\n13 Април 2020 | 21:49 | Агенция "Фокус"\nМосква. Повечето от новите случаи заразени с коронавируса в континентален Китай са граждани на страната, пристигнали от Руската федерация. В два града на провинция Хъйлундзян, съседна на Русия, всеки нов посетител е под карантина - точно както беше в по-рано в Ухан. Освен това по-рано самолет пристигна в Шанхай от Москва с 60 заразени китайски граждани. Кои са тези хора и къде са се заразили, остава загадка, коментират от руското издание "Независимая газета".\nКитай до голяма степен успя да се пребори с епидемията в страната. Властите в Пекин постепенно премахват ограниченията за движение на хора в градовете и между провинциите. Но най-голямото притеснение сега е, че може да се стигне до нова вълна от болни с COVID-19, чийто източник ще бъде от чужбина. Общо 98 болни китайци, които се завърнаха в страната, бяха регистрирани като заразени с коронавируса на 13 април.\nПоловината от тях, според Reuters, са хора, пристигнали от Далекоизточния федерален окръг на Руската федерация в провинция Хъйлундзян. Там е един от малкото маршрути, отворени за китайски граждани, които желаят да се върнат у дома.\nКитайската страна все още не е съобщила кои са тези пациенти. Още по-голяма мистерия беше историята, че на 10 април 60 пациенти са пристигнали в Шанхай от Москва. Това каза Джан Цин, представител на Общинската здравна комисия в Шанхай.\nРуската преса предоставя различни данни за броя на китайците, живеещи в Руската федерация. Китайският посланик в Русия Джан Ханхуей, цитиран от Reuters, каза че те са 160 хил. Известно е също, че за 2020 г. Москва е издала квоти за наемането на 33 хил. работници от Китай. Но това не включва тези, които търгуват на пазарите и работят в ресторанти. С настъпването на епидемията те вероятно са загубили печалбите си и решили да се върнат у дома.\nИ първата контролна точка за тях е граничния пункт близо до град Суйфенхе. Той по принцип процъфтява при търговията с Русия. И сега той трябва да понесе същите строгости и ограничения, които бяха въведени по-рано в Ухан, епицентъра на епидемията. Според вестник "People's Daily" всеки, който влиза в града, трябва да премине през двуседмична карантина и тестове в специализирани институции.\nУлиците на града са пусти. Един от жителите му на име Мин каза пред репортери, че преди това е продавал плодове на пазар в Русия. Разбира се, там е нямало никакъв ред, бил е пълен с хора и е било абсолютно невъзможно човек да се предпази от заразата. Ясно е защо китайските предприемачи искат да се върнат.\nОт съобщението на генералното консулство на Китай във Владивосток следва, че гражданите на страната, поради намаляването на въздушните комуникации между двете държави са били принудени първо да летят от Москва до Владивосток, а след това да стигнат до границата чрез шосетата. Общо 243 болни китайски граждани са преминали границата по този начин, по данни на The New York Times.\nСписание Foreign Policy се фокусира върху факта, че в началото на епидемията Русия e блокирала влизането на китайци на своя територия, а сега, напротив, Китай прави това с руските граждани. Според изданието всичко това води до факта, че сред руснаците нарастват подозренията и враждебността към Китай. И китайците имат приблизително същите чувства към руснаците. Следователно партньорството между Пекин и Москва е крехко.\nВсъщност картината е различна. Константин Бахирев, ръководител на рекламния отдел на „Российская газета“ във Владивосток, заяви пред "НГ", че граничните пунктове наистина не работят. Те се отварят периодично за превозни средства, извършващи товарен транспорт.\n„Сега във Владивосток практически няма китайски граждани".\nОстаналите китайци са консулски работници и тези, които работят в съвместни предприятия, или пък хора с постоянно местожителство. Няма отрицателно отношение към тях. Напротив, всички чакат епидемията да приключи и да бъде премахната карантината, да се отворят границите. Генералното консулство на Китай във Владивосток предаде няколко хиляди медицински маски на градската администрация, института "Конфуций", предприятията и медиите.\n"Това е знак на признателност за подкрепата, която преди това оказвахме на Китай“, каза Бахирев.\nАлександър Ломанов, от Института за световна икономика и международни отношения заяви пред "НГ", че „не е напълно ясно как самолет е довел 60 заразени от Москва в Шанхай.\n"Взаимно се заразиха по пътя или пък бяха заразени в началото? Няма отговор", коментира той.\nЩо се отнася до Суйфенхе, изглежда, че градът е изправен пред повторна епидемия. Това ще бъде тежко изпитание за него. Все пак това е провинциален град, а не Пекин или Шанхай. Там медицинската система е по-слаба.\n„През февруари в китайските социални мрежи имаше много отговори на съобщенията, че група китайски туристи бяха хванати в театър в Русия, а други бяха задържани на улицата за нарушаване на карантината. Китайците изразиха негодувание".\n"Медиите писаха за антикитайски настроения в Русия. И сега е ясно, че китайците решиха да затворят тази страница. Публикуват се интервюта с китайски студенти, които учат в Русия. Казват, че няма дискриминация. От друга страна, за Китай неговите граждани в чужбина са сериозен проблем, било то в Русия, или в САЩ, или в Европа. Изглежда, че престижът на страната ги заставя да се завръщат. Но има стотици хиляди такива хора. Тяхното завръщане ще повали китайската здравна система“, завършва Ломанов.\nWashington Еxaminer: Губернаторът на Ню Йорк ще нареди носенето на маски на публичните места в щата да стане задължително\nНю Йорк. Губернаторът на Ню Йорк Андрю Куомо обяви, че планира да подпише изпълнителна заповед, съгласно която носенето на предпазни маски на публични места на територията на щата ще стане задължително, пише вестник Washington Examiner. "Ще издам изпълнителна заповед, съгласно която всички хора трябва да носят маски или нещо, с което да покриват лицето, носа и устата си на пу...\n15 Април 2020 | 21:53 | Агенция "Фокус"\n"Сител" (Македония): Сръбските свещеници ще могат да отслужват литурги...\n15 Април 2020 | 16:59\nReuters: Германия обмисля да смекчи мерките за борба с вируса от 20 април\n15 Април 2020 | 15:12\nLondon Evening Standard: Борбата с коронавируса в Обединеното кралство ще продължат не седмици, а месеци, предупреди британски министър\nЛондон. Строгите мерки за борба с коронавируса в Обединеното кралство ще продължат месеци, а не седмици, предупреди Терез Кофи, министър на труда и пенсиите, пише британското издание London Evening Standard. Тя предупреди, че страната няма да се върне към нормалния живот бързо и добави, че социалното дистанциране и изолация "са важна част от стратегията" за битката с пандемията, която няма да бъде спечелена в рамките на седмици. "Ще отнеме месеци, докато се опитваме да се справим и с другите елементи (на кризата)", каза тя. Кофи добави, че разработването на ваксина също ще отнеме доста време. "В краткосрочен план, нашият фокус е за лекуването и спирането на разпространението (на коронавируса)". Здравните съветници на правителството се очаква да се срещнат чрез видеоконеренция, в която ще бъде обсъдено удължаването на националната карантина с още три седмици, като следващото преразглеждане на мерките ще бъде в началото на май. Кофи каза още, че премиерът Борис Джонсън, който по-рано беше изписан от болницата, след усложнения, свързани с COVID-19, се възстановява "добре" и "ще е негово решение" дали мерките за карантина да бъдат допълнително удължавани или съкращавани, когато се възстанови. Тя настоя, че е "уверена", че правителството ще започне да тества по 100 хил. души на ден за COVID-19 до края на месеца. Превод и редакция: Теодор Пенев\n15 Април 2020 | 16:38 | Агенция "Фокус"\nТАСС: Руските ветерани поискаха от Владимир Путин да отложи парада за Деня на победата\nМосква. Руските ветерански организации изпратиха апел до руския президент Владимир Путин с молба да се отложи парада за Деня на победата в Москва на 9 май за по-късна дата, когато ситуацията с разпространението на коронавируса се е нормализирала, предава ТАСС. Подпис под апела, който е на разположение на ТАСС, поставиха председателите на общо три ветерански организации, в които членуват бивши войници, офицери и полицаи. „От името на цялата ветеранска общност ви молим да вземете едно трудно, но според нас справедливо решение, за провеждането на военния парад на друга дата, когато в съответствие с епидемиологичната ситуация той няма да бъде заплаха, а триумф на мира и сигурността за всички негови участници“, се казва в писмото до президента. "За съжаление, ситуацията в света направи невъзможно да се даде гаранция за опазването на здравето на хората по време на парада на 9 май", заявиха лидерите на ветеранските организации, подчертавайки, че събитията "не могат да застрашават здравето на неговите участници и гости". „Според нас това решение ще послужи като проява на уважение към ветераните, които се бориха за бъдещето на страната, към военнослужещите, които сега пазят родината, и към всички наши граждани, които празнуват Деня на победата като основен празник на нашата Велика Русия!", добавят авторите на писмото. Превод и редакция: Теодор Пенев\n15 Април 2020 | 15:25 | Агенция "Фокус"\nБерлин. Германия ще обмисли да смекчи мерките за борба с коронавируса и така някои магазини в страната може отново да отворят врати от 20 април. Въпреки това властите в страната също така планират да удължат забраната за свободно придвижване поне до 3 май, според източници на Reuters сред местните власти и във федералното правителство на Германия. Канцлерът Ангела Меркел ще проведе преговори с ръководителите на федералните провинции на страната днес, 15 април, в опит да се договори с тях за това как и кога да бъдат смекчени някои от ограниченията на фона на подобряването на епидемиологичната обстановка. Сред обсъжданите варианти са отварянето на училищата, магазините и фабриките, при условие, че хората носят медицински маски на публични места. Общият брой на случаите на коронавируса в Германия според института Роберт Кох нарасна до 127 584 души, като починалите от COVID-19 в страната са 3254. Превод и редакция: Теодор Пенев\n15 Април 2020 | 15:12 | Агенция "Фокус"\nAFP: ЕК ще представи „пътна карта“ за координирано излизане от ограничителните мерки\nБрюксел. Очаква се в сряда Европейската комисия да представи „пътна карта“ за координирано излизане на страните-членки от ограничителните мерки, въведени, за да забавят разпространението на новия коронавирус, съобщава AFP. Според документ, видян от френската агенция, ЕК ще даде препоръки на страните-членки без изрично указани времеви рамки. „Липсата на координация при отмяната на ограничителните мерки заплашва да има негативно въздействие за всички страни-членки и е много вероятно да стане повод за политическо напрежение“, ще предупреди Комисията. Тази „пътна карта“ определя три критерия за излизане: продължително намаляване на разпространението на вируса, добре оборудвана здравна система за справяне с увеличаването на инфекциите след премахване на мерките и подходящ капацитет за тестване. Превод и редакция: Иван Христов\n15 Април 2020 | 12:07 | Агенция "Фокус"\nТАСС: В Китай оценяват високо заявлението на Лавров, че не трябва да се искат компенсации от Пекин за коронавируса\nПекин. Китай оценява високо заявлението на ръководителя на руската дипломация Сергей Лавров, че е недопустимо искането към Пекин да възмезди загубите, предизвикани от пандемията от коронавируса по света. Това заяви в сряда на брифинг официалният представител на китайското външнополитическо ведомство Чжао Лицзян, коментирайки думите на руския министър, предава ТАСС. „Оценяваме високо думите на министъра на външните работи на Русия Сергей Лавров. От самото начало на епидемията от коронавируса Русия ни предоставя политическа поддръжка и материална помощ“, заяви дипломатът. „Сега Русия също е в критичен етап [на борбата срещу разпространението на коронавируса] и Китай <...> полага значителни усилия да предостави помощ и подкрепа на руската страна, демонстрирайки традиционното ни приятелство. Разбира се, обръщаме внимание на един определен „шум“: отделни медии и хората изкривяват факти, разпространяват слухове за Китай и Русия. Като партньори КНР и Руската федерация ще преодолеят „рамо до рамо“ всички трудности, с които се сблъскват“, подчерта представителят на китайското външно министерство. По-рано руският министър на външните работи Сергей Лавров в онлайн интервю за руски и чуждестранни медии заяви, че исканията към Китай на западните страни да компенсира щетите, причинени от пандемията на коронавирус, са неприемливи. Превод и редакция: Иван Христов\n15 Април 2020 | 12:05 | Агенция "Фокус"\n82 нарушения на противоепидемичните мерки са извършени на територията на област Кърджали\nКърджали. 82 нарушения на противоепидемичните мерки са извършени на територията на област Кърджали. Това съобщиха то пресцентъра на ОДМВР - Кърджали. Досъдебно производство за нарушаване на предписана 14-дневна карантина е образувано в РУ-Крумовград. Деянието е извършено от 38-годишен жител на крумовградско село. Двама мъже на 18 г. и 31 г. са били задържани в РУ-Кърджали, след като допуснали струпване на посетители във фитнес зала. По случая се извършва проверка по чл.355, ал.2 от Наказателния кодекс. Над 80 са съставените актове на жители на областта, които не са носили предпазни маски.\n15 Април 2020 | 11:42 | Агенция "Фокус"\n„Алсат – М“ (Македония): ЕК позволява износа на маски за страните от Западните Балкани от 26 април\nБрюксел. Европейската комисия съобщи, че е взела решение рестрикциите за износ на защитни маски да не важат повече за страните от Западните Балкани от 26 април, предава скопският телевизионен канал „Алсат-М“. Приетият през март регламент за специални разрешения за износ на защитно оборудване в борбата с коронавируса първоначално обхващаше само страните извън ЕС, които са членки на Европейската зона за свободна търговия. По искане на властите от шестте страни в региона Европейската комисия преразгледа решението си и позволи износа за Западните Балкани. Новият регламент съдържа също промени за типа оборудване, което изисква специално разрешение. От 26 април за страните извън ЕС, ЕФТА и Западните Балкани само защитните маски ще бъдат обект на специални разрешителни за износ, реши Европейската комисия. Решението ще бъде преразгледано тридесет дни след влизането му в сила. Превод и редакция: Иван Христов\n15 Април 2020 | 11:39 | Агенция "Фокус"\nМинистърът на земеделието, храните и горите Десислава Танева ще даде брифинг в Министерския съвет\nСофия. Министърът на земеделието, храните и горите Десислава Танева ще даде брифинг в Министерския съвет днес в 12 часа. Това съобщиха от Правителствената информационна служба. В брифинга ще участват и представители на търговските вериги.\n15 Април 2020 | 11:33 | Агенция "Фокус"\nТАСС: Голямо увеличение на броя на новите заразени в Русия – 3388 за един ден\nМосква. Броят на заразените с новия коронавирус в Русия се увеличи през последните 24 часа с 3388 и в момента е общо 24 490 души в 84 региона на страната. Към момента са оздравели от болестта 1986 човека, а 198 са починали от усложненията, предава ТАСС, като се позовава на последната информация от щаба за борба с разпространението на инфекцията в страната. „В Русия 24 490 случая (+ 16,1%) на коронавирусна инфекция са регистрирани кумулативно в 84 региона. През изминалия ден 292 души са били изписани оздравели, като за целия период са възстановени 1 986. 28 пациенти с коронавирус са починали през последното денонощие. В Русия са издъхнали общо 198 човека“, съобщиха от щаба. Нови 1774 случая на коронавирусна инфекция са регистрирани в Москва. Общо в столицата има 14 776 заразени. Също така са регистрирани нови случаи в други 64 региона: Превод и редакция: Иван Христов\n15 Април 2020 | 11:03 | Агенция "Фокус"\nThe Guardian: Ирак спря лиценза на Reuters заради съобщаване на завишени показатели за коронавируса\nБагдад/Лондон. Ирак прекрати лиценза на Reuters, след като британската агенция публикува материал, в който посочва по-висок брой заразени и починали от Covid-19 в страната, отколкото са съобщени официално, пише британското издание The Guardian. Иракският медиен регулатор заяви, че отнема лиценза на Ройтерс за три месеца и го глобява с 25 милиона динара (21 000 долара), тъй като агенцията е нарушила правилата за медийно излъчване. В писмо до Reuters, Комисията за съобщения и медии (КСМ) обясни, че е предприела действията, „това се случва при такива текущи обстоятелства, които имат сериозни последствия за здравето и безопасността на обществото“. От британската агенция коментираха, че съжаляват за решението на иракските власти и че остават на своята позиция, която се основава на множество, добре поставени медицински и политически източници и напълно представлява позицията на иракското здравно министерство. „Ние се стремим да разрешим въпроса и работим, за да гарантираме, че продължаваме да предоставяме надеждни новини за Ирак“, се казва в изявление на информационната агенция. Докладът на Ройтерс, публикуван на 2 април, цитира трима лекари, участващи в процеса на тестване, служител на министерството на здравеопазването и висш политически служител, които казват, че в Ирак има хиляди потвърдени случаи на Covid-19, многократно повече от 772, за които е докладвано публично по това време. Докладът е актуализиран на 2 април, за да включва отказ от говорител на здравното министерство, изпратен с текстово съобщение, който отхвърля твърденията на източниците за разпространението на болестта, описвайки ги като „неточна информация“. Освен тримесечното суспендиране на лиценза, на Reuters беше наредено да излезе с официално извинение. Към 13 април в Ирак са регистрирани 1378 случая на Covid-19, включително 78 смъртни случая, според здравното министерство. Превод и редакция: Иван Христов\n15 Април 2020 | 10:57 | Агенция "Фокус"\nД-р Борислав Ацев, УМБАЛ „Света Екатерина“: Пациентите със сърдечносъдови заболявания са най-застрашените от пандемията и при тях смъртността е най-висока\nСофия. Пациентите със сърдечносъдови заболявания са най-застрашените от пандемията и при тях смъртността е най-висока. Ето защо пренастройката на дейността на болница „Света Екатерина“ започна още с началото на пандемията. Това каза в предаването „Добър ден, България“ на Радио ‚Фокус“ зам.-директорът на болница „Света Екатерина“ и председател на кризисния щаб д-р Борислав Ацев. В лечебното заведение се провежда единствения в страната бърз тест за COVID-19, при който резултатът е ясен за 72 часа. Тестове се правят на всички постъпили пациенти и преди да се предприеме интервенция, преди да са ясни резултатите от теста, на тях се гледа като на заразени с коронавируса. Лечебното заведение разполага с защитни облека и пособия, защото ако лекарите са здрави, то такива ще бъдат и пациентите, посочи д-р Ацев. Той отхвърли тезата, че новият коронавирус се свързва лесно с организмите на хора, които страдат от високо кръвно и диабет заради съставка в лекарствата им и посочи, че до постъпването в болница, хората със сърдечни проблеми или диабет трябва да вземат лекарствата си, тъй като няма проблем, който да е установен от медиците. „Опита по време на пандемията на европейските страни и на САЩ, специално на American College of Cardiology – тази авторитетна организация препоръча да не се спират лекарствата ACE инхибитори и ARB блокери и се използва За лечение на високо кръвно и сърдечна недостатъчност. Тези лекарства не бива да се спират до постъпването на пациента в болница, защото няма доказана причина това да се случва. Когато постъпят в болница лекарите преценяват дали трябва да се взимат, но когато се интубират този прием се преустановява“, каза той. Д-р Ацев коментира, че изолацията е необходима, но е важно да се категоризират групите, които трябва да бъдат изолирани. Тези, които трябва да участват в процеса на икономика, трябва да работят при определени правила и разделяне на потоци. Да се говори за стаден имунитет и пълно освобождаване на мерките не е разумно. Главният проблем на вируса е неизвестността, която крие той, допълни д-р Борислав Ацев. Ева БРАНИМИРОВА\n15 Април 2020 | 10:45 | Агенция "Фокус"\nМВнР на Русия: Решението на САЩ да спрат финансирането на СЗО е проява на големия им егоизъм\nМосква. Решението на САЩ да спрат финансирането на Световната здравна организация (СЗО) е проява на егоистичния подход на Вашингтон в борбата с пандемията от коронавируса, заяви в сряда пред ТАСС заместник-министърът на външните работи на Русия Сергей Рябков. „Вчерашното обявление на Вашингтон за спирането на финансирането на СЗО ни изглежда много тревожно“, отбеляза дипломатът. „Това е проява на много егоистичният подход на американските власти към случващото се по света във връзка с пандемията“. „Такъв удар върху тази организация в момента, в който в много отношения погледите на международната общност са насочени към нея - това е стъпка, заслужаваща осъждане и всяческо порицание“, подчерта заместник-министърът. Москва призовава Вашингтон да се въздържа от по-нататъшни атаки срещу тази организация. По думите на Рябков СЗО провежда дейностите си в пълно съответствие със своя устав и се радва на голям престиж в света както сред правителствата на преобладаващото мнозинство държави, така и в кръговете на учени, лекари и епидемиолози. „Призоваваме САЩ да се откажат от по-нататъшни атаки срещу СЗО и да провеждат отговорна линия, която няма да разруши основите на международното сътрудничество в областта на биомедицината, а напротив, да засилят това сътрудничество и да създадат основа за неговото по-нататъшно усъвършенстване“, подчерта заместник-министърът. Превод и редакция: Иван Христов\n15 Април 2020 | 10:40 | Агенция "Фокус"\nМайк Помпео: СЗО не изпълни основната си функция да предупреди света за пандемията от COVID-19\nВашингтон. След като американският президент Доналд Тръмп съобщи в сряда през нощта, че Вашингтон прекратява финансирането на Световната здравна организация (СЗО), която, по неговите думи, не е предоставила информация за коронавируса своевременно, а освен това не е казала истината пред световната общественост, държавният секретар Майк Помпео обясни в интервю пред телевизионния канал Fox News, че СЗО не е свършила работата си в случая с COVID-19. „Искаме отговори на въпросите ни, искаме прозрачност... Иска ни се СЗО да си вършеше работата, да изпълняваше основната си функция – светът да разполага с точна, своевременна, ефективна и достоверна информация за това, какво се случва в сферата на глобалното здравеопазване“, обясни първият дипломат на Вашингтон. По-рано университетът „Джонс Хопкинс“ съобщи, че в САЩ има 608 хиляди потвърдени случая на инфектиране с новия коронавирус, а повече от 117 хиляди човека в страната са починали от усложненията, свързани с болестта. Превод и редакция: Иван Христов\n15 Април 2020 | 10:22 | Агенция "Фокус"\nReuters: Нови 2486 заразявания и 285 жертви на Covid-19 в Германия\nБерлин. Потвърдените от Германия случаи на коронавирус са нараснали с 2,486 до 127 584, показаха данните на Института „Роберт Кох“ (RKI) за инфекциозни заболявания в сряда, което означава, че броят на новите инфекции нараства след четири дни спад, предава Reuters. Отчетеният брой на смъртните случаи се е повишил с 285 до 3 254, показват данните. Превод и редакция: Иван Христов\n15 Април 2020 | 09:52 | Агенция "Фокус"\nAFP: Училищата в Дания отвориха след едномесечно затваряне\nКопенхаген. Училищата в Дания започнаха отново да се отворят в сряда, след едномесечно затваряне заради новия коронавирус, съобщава кореспондент на AFP. Северната страна е първата в Европа, която започна да открива детски ясли, детски градини и начални училища, след като бяха закрити на 12 март в опит да се ограничи епидемията от COVID-19. Въпреки това класовете се възобновяват само в около половината от датските общини и в около 35 процента от образователните институции на Копенхаген, тъй като другите са поискали повече време за адаптиране към съществуващите здравни протоколи. Превод и редакция: Иван Христов\n15 Април 2020 | 09:47 | Агенция "Фокус"\nNew Europe: Броят на потвърдените случаи на новия коронавирус надхвърли 2 милиона\nБрюксел. Засягайки 210 държави и територии по света Covid-19 отне живота на повече от 126 000 души след появата си в китайския град Ухан през декември. В сряда сутринта регистрираните случаи на заразяване с новия коронавирус по света надминаха 2 милиона, пише базираното в Брюксел издние New Europe. САЩ оглавява списъка на страните с най-много случаи на Covid-19. Към момента на публикуването САЩ са регистрирали повече от 614 000 случая и почти 26 000 смъртни случая. От другата страна на Атлантическия океан Испания и Италия са отчели съответно над 170 000 и 160 000 случая. Служителите на Световната здравна организация (СЗО) предупредиха за търпение преди премахването на ограниченията за социално дистанциране, тъй като някои страни отбелязват значително забавяне на вируса. Няколко постепенно облекчават мерките за блокиране, достигайки своя пик на инфекции с Covid-19, а други удължават блокирането до средата на май, за да позволят частично облекчаване на ограниченията след това. „Докато Covid-19 ускорява много бързо, той намалява много по-бавно. С други думи, пътят надолу е много по-бавен от пътя нагоре“, заяви генералният директор на СЗО Тедрос Адханом Гебрейесус по време на пресконференция в централата на организацията в Женева. На 2 април пандемията от новия коронавирус премина границата от 1 милион заразени. Превод и редакция: Иван Христов\n15 Април 2020 | 09:42 | Агенция "Фокус"\nThe Washington Post: В САЩ забавят изплащането на помощите от 1200 долара, за да се постави на чека името на Тръмп\nВашингтон. Предоставяните на американските граждани чекове в размер на 1200 долара на човек в рамките на пакета от стимулиращи мерки за икономиката ще бъдат подписани от президента на страната Доналд Тръмп. Както съобщава вестник The Washington Post, изписването на името на държавния глава ще забави изплащането с няколко дни. „Министерството на финансите е разпоредило името на президента да бъде отпечатано на чекове от Службата за вътрешни приходи (данъчен отдел), което би могло да забави процеса на доставка с няколко дни“, е заявил пред изданието високопоставен служител на данучното ведомство. Надписът „Президент Доналд Тръмп“ ще се появи в лявата част на чека. В същото време Министерството на финансите на САЩ отрече възможни забавяния на плащанията. „Според три източника в администрацията Доналд Тръмп е предложил в частен разговор на министъра на финансите Стивън Мнучин, който ръководи Службата за вътрешни приходи, да подпише чекове“, се казва в статията. „Това е допълнително доказателство за опитите на Тръмп да реши проблема с пандемията [от коронавирус] с политически средства.“ Както съобщи в понеделник Министерството на финансите на САЩ, сумата ще получат повече от 80 милиона граждани. Повечето операции трябва да приключат до 15 април. Президентът на Съединените щати подписа на 27 март закон за мерките за икономически стимули в размер на над 2 трилиона долара, насочен към преодоляване на последствията от разпространението на коронавируса. Документът предвижда изплащане на обезщетения за безработица, помощ на болниците, насърчаване на бизнеса и цели индустрии. Превод и редакция: Иван Христов\n15 Април 2020 | 09:36 | Агенция "Фокус"\n„Вечер“ (Македония): В Сърбия и Македония се въвежда полицейски час за Великденските празници\nБелград/Скопие. В Сърбия, както и в Македония, се въвежда полицейски час и забрана за придвижване заради епидемията от коронавируса от петък, 17 април, до 17 часа местно време във вторник, 21 април, пише македонският вестник „Вечер“. Това не беше лесно решение за сръбските власти, тъй като в неделя е Великден, а Синодът на Сръбската православна църква (СПЦ) поиска комендантският час да бъде отменен за най-големия християнски празник. От друга страна, позицията на професионалистите, епидемиолозите и лекарите от кризисния щаб бе повторена на няколко пъти, а вчера на редовна пресконференция в правителството на Сърбия д-р Дария Кисич Тепавчевич и д-р Предраг Кон заявиха, че забраната за движение не трябва да бъде премахвана. Във връзка с това решение бяха проведени консултации с държавния глава Александър Вучич и с премиера Ана Брнабич. Също така, след сесията на Кризисния щаб, министър-председателят на Република Сърбия Ана Брнабич подписа Решение за създаване на Щаб за управление на кризата в нишкия и топличкия административни райони. Превод и редакция: Иван Христов\n15 Април 2020 | 08:32 | Агенция "Фокус"\nГен.-майор Венцислав Мутафчийски: 6 са констатираните случаи на коронавирус в село Паничерево, става въпрос за огнище на заразата\nСофия. 6 са констатираните случаи на коронавирус в село Паничерево, става въпрос за огнище на заразата. Това каза председателят на Националния оперативен щаб ген.-майор Венцислав Мутафчийски по време на брифинг в Министерски съвет, предаде репортер на Агенция „Фокус“. Мутафчийски посочи, че ще бъде тествано цялото население в селото. „Продължават масовите скринингови изследвания в Бургас, където са извършени над 2500 изследвания. Резултатите показват доста ниска заболеваемост. От общо изследвани с бързи тестове 1488 случая положителен резултат са дали 18 души. 967 са изследвани с PCR, от тях са положителни 25 души. Общият брой на изследваните в Бургас е 2555 души на случаен принцип за почти половината от тях, Другата част е по прицелни групи – полицаи, медицински кадри и служители на социалния патронаж“, добави той. „Такъв масов скрининг се извършва и в Банско. По същия начин ще се изследват хората в село Паничерево, където обаче ще бъде тествано цялото население. Тестовете за това вече са осигурени и изследването започва. В София ще се извършват прицелни изследвания в райони, където са открити повече заболели, отколкото в други. Повече от 200 души ще бъдат изследвани за два дни в районите „Факултета“ и „Филиповци“. В тези райони няма пропуски, но има засилено присъствие на полицейски служители и експерти от РЗИ“, каза още той.\n15 Април 2020 | 08:30 | Агенция "Фокус"\n„Телеграф“ (Сърбия): Сърбия с най-малко свиване на икономиката на Балканите през 2020 година\nБелград. В анализ за девет страни от Балканския регион Международният валутен фонд предвижда, че тази година Сърбия ще има най-нисък спад на икономическата активност от минус 3%, пише сръбският „Телеграф“. Брутният вътрешен продукт (БВП) ще намалее с 3% през тази година, но още през 2021 година Сърбия ще отбележи ръст от 7,5%. Това е оценка на Международния валутен фонд, която предвижда, че поради глобалната криза, причинена от пандемията на коронавирус, инфлацията ще бъде 1,4 процента, а през следващата година ще се върне на 1,9 процента. МВФ също така прогнозира, че дефицитът по текущата сметка в Сърбия ще бъде намален от миналогодишните 6,9% до минус 6,1% и ще продължи да спада до минус 5,5% през следващата година. Тези цифри поставят Сърбия като една от най-добрите в региона и тя също се присъединява към компанията на четири страни в Европа, т.е. споделя четвърто място с Чехия. Другите страни пред Сърбия с най-нисък спад на икономическата активност са Латвия, Литва и Естония. Обширният пазарен анализ на FM Global (FM Global) показва, че Дания и Норвегия са начело в списъка на страните с най-стабилни и устойчиви икономики и държави, които ще се възстановят най-бързо от глобалната криза, причинена от пандемията от коронавируса. МВФ също излезе със собствени прогнози за световните икономически възможности през 2020 г., наречени „Голямата карантина“. Според прогнозите на МВФ Европа очаква спад от 6,6 процента, а еврозоната 7,5 процента. Както бе съобщено, глобалната икономика също ще намалее с 3 процента, пише „Телеграф“. Що се отнася до страните в региона, МВФ прогнозира, че тази година Словения ще падне с 8 процента, а Хърватия - с 9 процента. МВФ очаква дълбока икономическа рецесия в Гърция от 10 процента, докато България очаква спад от 4%, Румъния 5% и Унгария 3,1 процента. За САЩ МВФ прогнозира свиване на икономиката с 6%, Италия – с 9,1%, Франция – 7,2%, Германия – 7% и Великобритания – с 6,5%. Една от причините за оптимизма на Фонда е фактът, че светът през 1930 г. е изправен пред голяма икономическа криза, идентична с днешната, но с разликата, че тогава не е създадена многостранна икономическа система, което принуждава държавите да се борят помежду си и да въвеждат допълнителни мита за вносни стоки. Превод и редакция: Иван Христов\n15 Април 2020 | 08:22 | Агенция "Фокус"\nPolitico: Тръмп замрази вноските на САЩ в СЗО\nВашингтон. Президентът на САЩ Доналд Тръмп обяви в ранните часове на сряда (късно вторник местно време), че спира вноските на страната в Световната здравна организация (СЗО), докато неговата администрация анализира как организацията се е справила с отговора на пандемията от новия коронавирус, а освен това я обвини в нескопосани действия и несъобщаване за заплахата от болестта, пише европейската редакция на Politico. Тази мярка дойде след седмици на ескалиращи атаки на американския държавен глава срещу здравната организация на ООН. САЩ допринасят повече от всяка друга държава за бюджета на СЗО, с повече от 400 милиона долара на година за бюджета от общо 4,8 милиарда долара и това ще е голям удар за организацията, която провежда изпитания на ваксини, разпространява тестови комплекти и съветва правителствата по целия свят. „С избухването на пандемията Covid-19 имаме дълбоки опасения дали щедростта на Америка е използвана по възможно най-добрия начин“, заяви американският президент по време на нощния си брифинг за пресата. Тръмп обвини СЗО в „много слабо справяне и прикриване на разпространението на коронавируса“ и обяви съпротивата й на налагането на ограничения за пътуване от Китай в САЩ вранните месеци на заразата „катастрофална“. Докато СЗО наричаше подобни забрани за пътуване „неефективни в повечето ситуации“ по това време, групата призна, че те могат да спечелят време на страните за „да започнат и прилагат ефективни мерки за готовност“. Превод и редакция: Иван Христов\n15 Април 2020 | 07:40 | Агенция "Фокус"\nЖан-Клод Юнкер призова пред Politico за по-твърд отговор на ЕС срещу „заграбването на властта в Унгария\nБрюксел. ЕС е трябвало да каже на „черното – черно“ в по-твърд отговор на хода на Унгария да увеличи правомощията на правителството, заяви бившият председател на Европейската комисия Жан-Клод Юнкер, който, също така, разкритикува недостатъчната солидарност между севера и юга в кризата с коронавируса. В интервю пред европейската редакция на Politico, бившият премиер на Люксембург отправи тежки критики към слабия отговор на гласуването в унгарския парламент да се позволи на премиера Виктор Орбан да управлява чрез декрети без да му бъде поставяна времева рамка. „Не успяхме да разрешим конфликта Изток-Запад, защото действията на унгарците излизат извън вякакви разумни граници“, заяви Юнкер. „Когато новият закон влезе в сила в Унгария си помислих, че правителствата и Комисията ще кажат на черното – черно“, но нито неговият наследник като председател Урсула фон дер Лайен, нито европейските правителства изрично посочиха Будапеща, когато изразяваха загрижеността си от въздействието на мерките срещу коронавируса върху върховенството на закона. Посочването на Унгария „нямаше да има незабавен ефект, но щеше да направи границите на фронтовата линия по-видими“, обясни екс-председателят на ЕК. „Когато става въпрос за стандартите на върховенството на закона, има значение не мрънкането, а ясния език“. Комисията на Юнкер имаше няколко сблъсъка с Будапеща по въпросите на върховенството на закона. Парламентът задейства процедури по член 7 срещу страната през септември 2018 г., изразявайки опасения, че правителството на Орбан подкопава основните ценности на ЕС. А самият бивш председател на Комисията веднъж приветства Орбан като „диктатор“ на събрание в ЕС през 2015 г., макар по-късно да обясни, че това е лична шега и че той смята унгарския премиер за „герой“. Междувременно между държавите от Северна и Южна Европа отново се разделиха по въпроса за отговора на блока на икономическите въздействия на ограничителните мерки срещу разпространението на пандемията. „Начинът, по който се изрази холандският финансов министър за Италия, отново възпламени конфликта между Севера и Юга“, заяви Юнкер, визирайки Вьопке Хьокстра, който миналия месец призова ЕС да разследва защо някои страни нямат финансовите буфери, за да се справят по-добре с икономическия шок. „Сега оставихме конфликта между Севера и Юга да се възпламени отново без да има никаква нужда от това“, отбеляза той, като добави: „Не сме научили нищо“. Юнкер отказа да спекулира дали размерът на корона-пакета, съгласуван от финансовите министри от еврозоната е адекватен, като отбеляза, че предпочита „да изчака, докато димът се разсее“. Но постигането на споразумение „за относително амбициозен пакет след трудностите да се постигне единство“, каза той, „може само да бъде приветствано“. Пореден провал „щеше да е неуспех за европейската идея“. Юнкер заяви, че сега очаква „много по-голям“ бюджет на ЕС за 2021-2027 г., който той настоява, че е правилният инструмент за справяне с икономическите трудности. „Сега е спешно европейският бюджет да бъде увеличен ... Нуждаем се от бюджет, който да се изправи пред предизвикателствата на бъдещето“. Корона-облигациите – инструмент за съвместен дълг, който ще бъде гарантиран от всички страни-членки на ЕС – „не са отговорът на настоящата криза“, тъй като „ще отнеме месеци“ да се направи възможна употребата им, заяви бившият председател на ЕК. „„Просто съм против да се преструвам, че няма друг отговор на кризата освен корона облигациите. Но не трябва да се отказваме от идеята. Това не е луда идея. Няма съмнение, че инструментът ще е необходим“ в бъдеща криза като настоящата. Юнкер също похвали скоростта, с която ЕС реагира на пандемията и ролята на неговия наследник в изготвянето на отговора. „Само за няколко седмици беше постигнато много. Решенията бяха взети в рамките на един месец “, каза Юнкер, визирайки мерките за блокиране, които бяха широко въведени в ЕС през март. „Това беше бърза реакция ... Критиките срещу фон дер Лайен за това са евтини. Тя върши добра работа“. Превод и редакция: Иван Христов\n14 Април 2020 | 22:05 | Агенция "Фокус"\nТАСС: Броят на потвърдените заразявания с Covid-19 във Франция мина границата от 100 хиляди души\nПариж. Броят на потвърдените случаи на заразяване с новия коронавирус във Франция достигна 100 хиляди. Това съобщи във вторник генералният директор на Главното управление на здравеопазването на страната Жером Саломон, цитиран от ТАСС. „Днес броят на откритите във Франция случаи надхвърли границата от 100 хиляди“, заяви той, като уточни, че „броят на случаите се увеличи до 103 573“. „Що се отнася до смъртните случаи, 10 129 души са починали в болници от началото на епидемията, повече от 82% са хора над 70 години“, каза той. „5 600 души са починали в старчески домове и други медицински и социални институции“. Така според властите в момента броят на смъртните случаи е с 15 729 - 762 повече, отколкото в понеделник вечерта. Според Саломон в момента има 6 730 души в интензивно лечение. „Наблюдаваме намаляване на броя на пациентите в интензивно лечение“, добави той. По правило данните, предоставени на ежедневни брифинги, не включват информация от отвъдморските територии на Франция, както и статистика за броя на смъртните случаи в частни домове. Пандемията от новия коронавирус започна в края на декември 2019 година в Централен Китай и впоследствие се разпространи в повечето страни по света. Според последните данни, по света са се заразили най-малко 1,9 милиона души, а повече от 120 хиляди са починали. Превод и редакция: Иван Христов\n14 Април 2020 | 21:36 | Агенция "Фокус"\nAFP: Кои държави предприеха първи стъпки към премахване на ограничителните мерки\nПариж. Бавно, но сигурно, няколко държави започват да планират постепенна отмяна на ограничителните мерки, целящи да забавят разпространението на новия коронавирус. AFP прави кратък преглед на действията на тези страни: Китай Централната китайска провинция Хубей, с изключение на столицата си Ухан, започна да премахва ограниченията за движението на хората на 25 март, но с определени условия. Ухан, който поведе света с безпрецедентно карантинно блокиране през януари, месец след като новият коронавирус се появи за първи там, най-накрая го отмени на 8 април. Оттогава градските власти поставиха 70 от 7-те хиляди жилищни квартала отново под карантина заради т.нар. „асимптоматични“ лица, които бяха открити там. Гражданите на Хубей трябва да покажат на телефона си зелен „здравен код“, което означава, че се считат за здрави и могат да пътуват. Чехия От 7 април чехите могат да тичат и да карат колело навън, а освен това не са задължени да носят защитни маски. Магазини, които продават градински и строителни материали и велосипеди, получиха позволение да отворят на 9 април. Австрия Във вторник Австрия позволи на по-малките магазини да възобновят работа, а по-големите ще ги последват в началото на май. В средата на май ще отворят и ресторантите. До края на април са позволени само съществени пътувания, но ограниченията в училищата и университетите, както и за културни събития или публични събирания ще продължат по-дълго. Италия В някои региони на Италия, където действа цялостно ограничение на движенията от 10 април, някои магазини, като книжарници и обществени перални, получиха позволение да отворят във вторник. Испания В Испания, където въведените на 14 март ограничителни мерки бяха удължени до 25 април, във вторник възобновиха работи строителните предприятия и заводите, а правителството разпредели между тях 10 милиона маски. От 30 март в страната са спрени всички несъществени икономически дейности. Премиерът Педро Санчес заяви в неделя, че „деескалацията“ на мерките за блокиране „ще започне най-рано след две седмици и ще бъде много постепенна и много предпазлива“. Дания В сряда Дания ще открие отново детеските градини и началните училища, които ще бъдат последвани от гимназиите на 10 май. Други ограничения за затваряне на граници, барове, ресторанти, търговски центрове, забрана за събиране на повече от 10 души и ограничаване на пътуванията в чужбина ще останат в сила, в някои случаи в продължение на месеци, предупреди правителството. Франция Франция ще започне частична отмяна на ограничителните мерки на 11 май, с постепенното отваряне на училищата. Университетите, баровете, ресторантите и кината ще останат затворени, както и границите на Франция с държави извън Европа. Призовават се възрастни и уязвими хора да останат вкъщи. Норвегия Норвегия планира постепенно да облекчи ограниченията си от 20 април, като започне от отваряне на детските градини и премахване на забраната за хората да живеят в извънградските си имоти. Някои специалисти в областта на здравеопазването ще могат да се върнат на работа. От 27 април средните училища и университетите ще бъдат частично отворени, както и салоните за коса, масаж и козметика. Другите ограничителни мерки обаче остават до второ нареждане. Португалия В Португалия, която живее в извънредно положение от 19 март, властите се надяват постепенно да се върнат към нормалното през май. САЩ Освен ако президентът Доналд Тръмп не вземе общонационално решение, отмяната на ограничителните мерки в Съединените щати може да се извърши отделно от всеки щат. Няколко щати вече предупредиха, че процесът на повторно отваряне ще бъде бавен, за да се избегне възобновяване на епидемията. Швейцария Швейцарските власти трябва да обявят в четвъртък първото облекчаване на мерките до края на април. Превод и редакция: Иван Христов\n14 Април 2020 | 20:57 | Агенция "Фокус"\nYeni Safak: Китайската намеса в изборите на САЩ и коронавирусни теории на конспирацията\nАнкара. Очевидно е, че този път Китай има сериозно присъствие на предстоящите през ноември президентски избори в САЩ, пише турското консервативно издание Yeni Safak в материал, представен без редакторска намеса. Това, че Тръмп описа епидемията от новия коронавирус (Covid-19), като „китайския вирус“ само изостря и без това напрегнатите двустранни отношения, които бяха разрушени в хода на търговската война между Вашингтон и Пекин. Когато епидемията се появи в Китай, „китайските ястреби“ в САЩ започнаха да разпространяват теории на конспирацията, които се заключават в това, че вирусът е произведен в китайска военна лаборатория. Нещо повече, бившият главен стратег на администрацията на Тръмп Стив Банън описа заразата като „вирусът на комунистическата партия“. Нека си припомним, че Банън стана известен като един от идеолозите на новото популистко-радикално дясно движение, наречено „Бял християнски Запад“. Освен Банън, сенатор Том Котън, един от най-видните републикански поддръжници на Тръмп, изрази скептицизма си към версията, че вирусът е предаден на човек от мокрите пазари за диви животни в Ухан.В изказване пред Fox News Котън заяви, че възможността вирусът да е произведен в китайска лаборатория за биооръжие не бива да бъде изключвана. Без да представя каквито и да е доказателства за горното, той заяви, че държи Китай отговорен за пандемията. Китай категорично отхвърли американските теории за конспирация и освен това заяви, че вирусът може да е бил пуснат в Китай от американски военнослужещи, участвали в „Световните военни олимпийски игри“, проведени в Ухан през октомври 2019 г. Според някои експерти, в момента преживяваме едни от най-бурните времена в историята на американо-китайските отношения в резултат на взаимните обвинения за произхода на епидемията. Близките отношения на Стив Банън с бизнесмена-милиардер Го Венгуи, който живее в изгнание в САЩ и се противопоставя на китайския режим, се наблюдават много внимателно от Пекин. G News, една от медиите, които твърди, че Covid-19 е произведен в китайските лаборатории, е част от Guo Media, финансирана от бизнесмена Го Венгуи, известен още като „Майлс Куок“. Според Венгуи, който избяга от Китай в САЩ поради съдебните дела, заведени срещу него, особено за пране на пари през 2014 г., обвиненията са от „политически характер“. Той е в близък контакт с анти-китайските среди в Републиканската партия на САЩ и най-вече с Банън. Междувременно Guo Media редовно публикува сензационни материали срещу политиката на Китайската комунистическа партия. Някои републиканци в САЩ обвиняват Демократите, че си сътрудничат с Китайската комунистическа партия с цел да елиминират Тръмп. Според тази група вирусната епидемия е част от заговор, целящ да повлияе на президентските избори. Проучване, проведено от американския PEW Research Center, разкрива колко са разделени американските избиратели по отношение на пандемичните теории на конспирацията. Според анкета, проведена миналия месец, 23% от американците вярват, че Covid-19 е произведен изкуствено в лаборатория. Докато 43 процента от анкетираните казват, че това най-вероятно е възникнало естествено; 6 процента смятат, че най-вероятно е случайно разработен в лаборатория; и 1% са казали, че не смятат, че вирусът действително съществува. Трябва да отбележим, че теориите на конспирация за Covid-19 в САЩ се търсят предимно от републиканските избиратели. Учените многократно посочват, че подобни теории на конспирация отслабват борбата срещу епидемията. Предполагаемият кандидат за президент на Демократическата партия Джо Байдън разкритикува Тръмп, че обвинява Китай за епидемията, което предизвика възмущение от Републиканците. Според някои съобщения, разпространяващи се в американските медии, мекото отношение на Байдън към Китай ще бъде една от основите на кампанията за преизбиране на Тръмп. Републиканците вече бяха започнали да поставят под въпрос бизнес отношенията на Хънтър Байдън с Китай по времето, когато баща му беше вицепрезидент на САЩ. Приблизително по същото време бизнес връзките на Хънтър Байдън със съмнителна енергийна компания в Украйна бяха използвани от Тръмп за дискредитиране на Джо Байдън. В случай, че някой е забравил, Тръмп е премина през „процес на импийчмънт“ заради обвиненията, че оказва натиск на украинския президент Владимир Зеленски да започне дело срещу Хънтър Байдън. „Разследването за импийчмънт“ беше спряно в Сената, където Републиканците имат мнозинство. Превод и редакция: Иван Христов\n14 Април 2020 | 19:37 | Агенция "Фокус"\nМайк Помпео: Или кардинални промени в СЗО, или САЩ спират вноските си\nНю Йорк. Световната здравна организация (СЗО) не се е представила на висота в подхода си към ситуацията с разпространението на коронавируса и затова САЩ изискват кардинални промени на положението в организацията, или ще „обезпечат целево използване за добри дела на доларите на американските данъкоплатци“, заяви държавният секретар Майк Помпео в интервю пред радио Good Morning Orlando, разпространено във вторник от външнополитическото ведомство на Вашингтон. Помпео бе помолен да даде оценка на текущото състояние на отношенията между СЗО и САЩ в светлината на възможното спиране на вноските на страната в тази организация. „Случвало се е СЗО да работи добре. За съжаление, в този случай тя не се оказа на висота и затова ние трябва да предприемем усилия за кардинална промяна на това положение (към по-добро) или да вземем друго решение и да заявим, че ще изиграем своята роля в задълженията си в сферата на здравеопазването...“, отговори държавният секретар. „Трябва да осигурим целевото използване за добри дела на доларите на американските данъкоплатци“, добави Помпео. Във вторник на брифинг в Белия Дом президентът Доналд Тръмп заяви, че САЩ ще вземат решението за възможното спиране на вноските в СЗО в края на седмицата. На брифинг в Белия дом на 10 април Тръмп обяви, че през следващите дни правителството на САЩ ще направи изявление относно вноските на САЩ в бюджета на СЗО. В предните дни ръководителят на администрацията на Вашингтон няколко пъти критикува работата на организацията. На 7 април той написа в „Туитър“ че структурата е „финансирана предимно от САЩ, но се фокусира върху Китай“. По-късно, на брифинг за журналисти в Белия Дом, Тръмп подчерта, че Вашингтон обмисля спиране на вноските в бюджета на СЗО. Освен това той каза, че всички мерки, предприети от организацията в борбата срещу разпространението на новия коронавирус, са неправилни. Американският лидер предположи, че ако се е бил вслушал в препоръките на СЗО да не спира комуникациите с Китай, „щеше да стане катастрофа“. Превод и редакция: Иван Христов\n14 Април 2020 | 19:17 | Агенция "Фокус"\nТанюг: Девет нови жертви и 411 заразени, ситуацията с коронавируса в Сърбия\nБелград. През последните 24 часа в Сърбия са регистрирани 9 нови смъртни случая от новия коронавирус със средна възраст 69 години, с което общият брой на починалите се увеличи до 94 човека. Така процентът на смъртността сред заразените в страната достига 2,01%. Освен това през последното денонощие са направени тестове за Covid-19 на 2440 лица, от които 411 са се оказали позитивни. С тях общият брой на потвърдените случаи в Сърбия става 4465, съобщи доктор Дария Кисич на пресконференция на правителствения кризисен щаб, предава Танюг. Общият брой на тестваните лица към днешна дата в Сърбия е 23 398. Общо 3 006 пациенти са хоспитализирани с Covid-19, 131 от които имат влошена клинична картина и са поставени на респиратор, отбеляза Кисич. Хората с по-слаби симптоми на болестта са поставени в карантина в 5 големи специализирани обекта в Белград, Ниш и Нови Сад. На пресконференцията съобщиха още, че от 4936 здравни работници, 533 души са били положителни за вируса, докато 1062 чакат резултатите от теста. В социалните заведения и старчески домове общо 208 души са положителни за вируса, както и 30 служители. „Епидемологичната линия, с оглед на вчерашното и днешното увеличение на броя на заразените и починалите, въпреки предприетите мерки, както и единичните случаи, говорят, че епидемията може да се променя от ден на ден“, заяви Кисич, като добави, че в щаба не са го очаквали и че това е предупреждение към страната да не се отпуска в борбата с пандемията. Епидемиологът Предраг Кон заяви, че според броя на тестваните епидемията в южната част на Сърбия-Ниш, Лесковац, Прокуплье и Вранье е по-активна, отколкото във Войводина, където ситуацията започва да се успокоява. Той заяви, че е написъл в своя „Фейсбук“, че се оттегля от позицията си в правителствения кризисен щаб заради грубите критики, отправени към него от обществеността, както и заради позицията и искането на Сръбската православна църква да се позволи на миряните да присъстват на литургии на Великденските празници, с което се пренебрегват всички предприети мерки, но след „силната подкрепа“ от президента Александър Вучич е решил да не си подава оставката. На пресконференцията здравните експерти оцениха искането на СПЦ за премахване на ограниченията върху придвижването от 8 до 10 часа като „висок риск, за който няма да направят компромис“. Превод и редакция: Иван Христов\n14 Април 2020 | 18:52 | Агенция "Фокус"\nKathimerini: МВФ предвижда 10% спад на гръцката икономика през 2020 година\nАтина. Очаква се гръцката икономика да регистрира рецесия от 10 процента през настоящата година в резултат на макроикономическите сътресения, причинени от пандемията от коронавируса, се казва в публикуван във вторник доклад на Международният валутен фонд (МВФ), цитиран от електронното издание на вестник Kathimerini. Рецесията ще бъде последвана от ръст от 5,1% през 2021 г., предвижда МВФ в последния си доклад за световните икономически перспективи, който беше представен от Джита Гопинат, главен икономист на банката. По нейните думи, основният сценарий, който приема МВФ, е, че пандемията ще отшуми към края на тази година, но институцията предупреждава, че все още има голяма доза несигурност за развитието на пандемията. Що се отнася до безработицата, МВФ изчислява, че тя ще нарасне до 22,3% в Гърция през 2020 г., докато за 2021 г. изчислява, че ще се движи около 19%. Дефицитът по текущия бюджет ще достигне 6,5% от БВП през 2020 г., докато през 2021 г. ще спадне до 3,4%. В допълнение Гърция ще бъде доведена до дефлация (-0,5%) през 2020 г. Въпреки това следващата година инфлацията ще се увеличи средно с 1 процент. Превод и редакция: Иван Христов\n14 Април 2020 | 18:20 | Агенция "Фокус"\nВладимир Путин: Русия е поставена под сериозен икономически натиск заради Covid-19\nМосква. Президентът на Русия Владимир Путин е обезпокоен от значителното съкращаване на търсенето и продажбите на дребно в страната. Той обясни пред какви проблеми е изправена страната в светлината на бушуващата по света пандемия от новия коронавирус на правителствено заседание по икономическите въпроси, предава ТАСС. „Най-чувствителният проблем за компаниите - както у нас, така и в други страни - е намаляването на търсенето. По този начин обемът на търговията на дребно, продажбите на дребно в Русия през април спаднаха с над 35%“, заяви държавният глава. Според него, „това показва колко рязко, почти за един миг, се сви пазарът“. Путин подчерта, че „за много предприятия това е истински шок“. „Друг интегрален показател за състоянието на икономиката е потреблението на енергийни ресурси. И тук, за съжаление, динамиката е отрицателна“, каза президентът. По неговите думи, „през първите 12 дни на април потреблението на електроенергия намалява с 5% в сравнение със същия период на миналата година, тоест предприятията започват да не използват пълния си капацитет“. „Освен това има фактическа стагнация в кредитирането на реалния сектор на икономиката. Това означава, че много инвестиционни планове на компании, програми за развитие и обновяване на предприятията са поставени на пауза“, обясни руският лидер. Държавният глава посочи и негативните последствия от пандемията върху икономиката. „Очевидно, както и в другите страни по света, нашата икономика и бизнес се сблъскаха със сериозен натиск. Епидемията от коронавируса вече повлия и продължава да влияе по най-негативен начин на деловата и предприемаческата активност, на динамиката на трудовия пазар, нарушени са много кооперационни, търговски и държавни връзки“, заяви той. „Ето защо ще трябва да разгледаме и внимателно да анализираме тенденциите, които се появяват в икономиката през последните седмици, както и да говорим за прогнози за по-нататъшното развитие на ситуацията“, каза президентът. Той заяви, че по време на срещата на върха на Евразийския икономически съюз във вторник всички лидери на петте държави (Армения, Беларус, Казахстан, Киргизстан, Русия) са изразили загриженост относно проблемните области в икономиката. „Много от кооперативните, както казахме, търговски и икономически връзки бяха прекъснати, предприятията бяха принудени да променят обичайния си работен график поради необходимите ограничителни мерки. Ситуацията е особено трудна за малкия и средния бизнес, за организациите в сферата на услугите“, отбеляза държавният глава.\tПревод и редакция: Иван Христов\n14 Април 2020 | 18:13 | Агенция "Фокус"\nWashington Examiner: ЦРУ предупреждава служителите си за опасни странични ефекти от анти-маларийното лекарство срещу Covid-19, препоръчвано от Тръмп\nВашингтон. Централното разузнавателно управление (ЦРУ) на САЩ информира своите служители, че анти-маларийното лекарство срещу новия коронавирус, което е широко рекламирано от президента Доналд Тръмп, има потенциално опасни странични ефекти и дори може да доведе до смърт, съобщава електронното издание на Washington Conservative. Предупреждението е публикувано в края на март на сайта на служителите на ЦРУ за въпросите около разпространението на вируса и се появява, след като Тръмп обяви хидроксихлорохина за нещо, което ще промени баланса в борбата срещу Covid-19. В уебсайта все пак се уточнява, че в някои медии са публикувани материали, според които лекарството „има действие срещу вируса Covid-19”. „В този момент не се препоръчва лекарството да се дава на пациенти, освен в случаите, когато медицинските експерти го изписват като част от провеждано проъчване. Има потенциално значими странични ефекти, включително внезапна сърдечна смърт, свързана с хидроксихлорохин и индивидуалната му употреба при пациенти трябва да бъде внимателно подбрана и наблюдавана от медицински специалист “, гласи отговорът на въпрос на служител дали препаратът може да бъде приеман без рецепта. След това коментарът продължава с удебелен шрифт: „Моля ви, не приемайте това лекарство на своя отговорност“. Медицинските експерти настояват за предпазливост, заявявайки, че успехът на лекарството при пациенти с коронавирус досега е бил доста незначителен. Лекарството се използва от десетилетия за лечение на малария, а също така се използва от пациенти, които имат лупус и ревматоиден артрит. Превод и редакция: Иван Христов\n14 Април 2020 | 18:00 | Агенция "Фокус"\nReuters: Полша ще започне да облекчава мерките срещу коронавируса от неделя\nВаршава. Полша ще премахва постепенно ограничителните мерки, които бяха въведени, за да забавят разпространението на новия коронавирус, като процесът ще започне в неделя. Това съобщиха от правителството във вторник, докато страната се подготвя за президентски избори на 10 май, предава Reuters. Управляващата партия „Право и справедливост“ (ПиС) заяви, че иска да облекчи икономическата болка от пандемията, като ограниченията върху обществения живот струват на страната около 10 милиарда злоти (2,42 милиарда долара) всеки ден или два. Няколко страни в Европа, включително съседката на Полша, Чешката република, също са решили да смекчат ограниченията, тъй като растежът на новите съобщени случаи на инфекция се забавя. В Полша новият растеж на случаите се задържа приблизително стабилно от април след скок през март, с понижение на Великден. Към вторник Полша отчита 7,049 потвърдени случая на новия коронавирус и 251 смъртни случая, сравнително по-малко от останалите страни в Европа. Нивата на тестване в Полша също са ниски. „Бавно размразяваме икономиката, мисля, че това е добра новина“, каза здравният министър Лукаш Шумовски пред радио RMF FM. Първоначалното облекчаване на ограниченията включва магазините. Докато Полша се бори с епидемията, президентските избори се очертаха като спорен въпрос, като управляващата партия твърди, че те трябва да се проведат навреме, за да се спази демократичната процедура. Опозицията обвини ПиС, че жертва общественото здраве за политическа изгода. Социологическите проучвания показват, че настоящият държавен глава – Анджей Дуда, който има подкрепата на правителството, увеличава популярността си. Някои анкети показват, че той печели повече от 50% от гласовете, което достатъчно, за да си осигури преизбиране, без да се налага да се състезава във втори тур на 24 май. Но проучванията сочат също, че избирателната активност може да бъде 30% или по-малка. От ЗиС заявиха, че планът гласуването да се проведе по пощата, вместо да се пускат бюлетини в избирателните секции, който все още не е одобрен от парламента, ще обезпечи сигурността на гласоподавателите. Шумовски каза, че пощенската бюлетина е по-безопасна, но добави, че чака повече информация от служителите в общественото здравеопазване, преди да даде последната си препоръка. В същото време в Полша обявиха нови ограничителни мерки. От четвъртък поляците ще трябва да прикриват лицата си, когато са на публично място, било с маски или платнени шалове. Миналата седмица властите също удължиха закриването на училищата до 26 април и ограниченията за бизнеса до 19 април. Разширени бяха и ограниченията за въздушен и железопътен транспорт. Границите на Полша ще останат затворени до 3 май. Полша беше сред първите държави, които затвориха границите в Европа, налагайки ограничения, преди да има голям брой потвърдени случаи на коронавирус. Превод и редакция: Иван Христов\n14 Април 2020 | 17:19 | Агенция "Фокус"\nAFP: Г-7 са готови да направят отсрочки за плащането на дълговете на най-бедните страни, ако Г-20 са съгласни\nВашингтон. Страните от Г-7 са готови да дадат отсрочка за плащането на дълговете на най-бедните страни по света, но само ако правителствата от Г-20 са съгласни на това, се казва в изявление след срещата на министрите на финансите и гуверньорите на Централните банки на Г-7, предава AFP. Като отбелязват, че тези страни са изправени пред най-големи трудности при опитите си да се справят с пандемията от коронавируса, членовете на Г-7 изразяват готовност „да осигурят временно спиране на плащанията по обслужване на дълга, дължим на техните правителства“, ако се присъединят всички двустранни официални кредитори в Г-20 и както е договорено с Парижкия клуб“. Г-20 включва големи развиващи се пазарни икономики като Китай и Русия. Превод и редакция: Иван Христов\n14 Април 2020 | 17:03 | Агенция "Фокус"\nHandelsblatt: В ЕК смятат, че сривът на икономиката може да е по-голям, отколкото през 2009 година\nБрюксел. Спадът на европейската икономика заради мерките срещу пандемията от коронавируса може да е по-голям, отколкото през 2009 година, когато Европа преживя последствията от световната финансова криза. Това заяви заместник-председателят на Европейската комисия Валдис Домбовскис в интервю пред германското издание Handelsblatt. Разразилата се през 2008 година финансова криза доведе до световна рецесия и за първи път от Великата депресия през 30-те години на XX век световния БВП спадна с 2,1%. „Финансовата криза и последвалата я дългова криза засегна силно някои европейски страни, докато не засегна други, или те почувстваха влиянието (на кризата) за кратък период от време. Сега се изправяме пред симетрична криза във всички страни и затова европейската икономика може да пострада по-тежко, отколкото през 2009 година“, заяви европейският комисар. Както отбелязва германското издание, вече се водят дискусии за създаване на фонд от 1,5 трилиона евро за възстановяване на икономиката след пандемията от коронавируса. „Бих могъл да си представя такава финансова рамка“, каза Домбровскис. Като инструмент, който би позволил на страните от ЕС да привличат такива пари, Европейската комисия разработи проект на т. нар. Общоевропейски облигации за социална стабилност, които в Брюксел вече бяха наречени „коронаоблигации“. Техният принципно нов аспект ще бъде фактът, че всички държави от Европейския съюз, без изключение, ще трябва да гарантират тези заеми, тоест условията за получаване на заеми ще бъдат еднакви. Превод и редакция: Иван Христов\n14 Април 2020 | 16:52 | Агенция "Фокус"\nAdvance (Хърватия): Броят на жертвите на Covid-19 в Източна Европа е 60 пъти по-малък от Западна Европа. Пет теории защо това е така\nЗагреб. Настоящата коронавирусна криза продължава от няколко месеца и въпреки че ситуацията може да се промени по всяко време, сега въпреки това можем внимателно, използвайки съществуващите цифри, да идентифицираме и оценим някои тенденции, аномалии и характеристики. В глобален мащаб сега вероятно сме на върха на „първата вълна“, която вероятно все още продължава. Разбира се, ситуацията е различна навсякъде, но ние се фокусираме върху региона, който е най-близо до нас - Европа. Всеки ден в Европа хиляди хора умират от коронавирус, но линейните и по-важно логаритмичните криви ни показват, че неконтролираното разпространение на вируса вече е в миналото. Разбира се, този оптимизъм до голяма степен се основава на факта, че ситуацията „се контролира“ (изолация, строги мерки ...). Новото предизвикателство обаче вече е на хоризонта, тъй като в много близко бъдеще много държави възнамеряват да отслабят въведените мерки, насърчавани от най-новите данни. Дали тази стъпка ще бъде правилна или ще стане изключително опасна (увертюра към „втората вълна“), скоро ще разберем. Във всеки случай по-мъдро постъпват онези страни, които изчакват и гледат как ще се развие ситуацията в тези държави, които решиха да облекчат ограничителните мерки, пише хърватското онлайн издание Advance в материал, представен без редакторска намеса. Когато разглеждаме наличната статистика, не можем да не забележим колко голяма е разликата в броя на болните и починалите между Западна и Източна Европа. В този случай дори не е нужно да се занимаваме с установяването на границата, където Западът „започва“ и къде е Изтокът. Разграничителната линия може да бъде очертана между бившия социалистически блок и демократичния западен лагер. Разликата е поразителна и твърде забележима, за да не я анализираме. Дали е дошъл моментът за това или е твърде скоро, времето ще покаже, но си струва да опитаме. Да вървим по ред. Ще започнем с населението. В момента на територията на Европа живеят около 740 милиона души. В тази цифра ще включим Русия (да, по-голямата част от нея всъщност се намира в Азия, но повечето от гражданите на Руската федерация, 110 от 143 милиона, живеят в Европа). За сравнение: населението на Европа е два пъти по-голямо от населението на Съединените щати (около 327 милиона) и почти половината от това на Китай (около 1,4 милиарда). Сега разделяме населението на Европа на източно и западно в съответствие с политическите граници от времето на социалистическия блок. Ще отнесем територията на бивша Югославия и всички, които някога са живели в Източна Германия, към „Източна Европа“ (между другото, именно те могат да изиграят решаваща роля в нашия анализ). Като сумираме цялото население от всички страни от бившия социалистически блок, тоест всички „зад желязната завеса“ (и някои „отпред“, тоест СФРЮ), получаваме 300 милиона души. По този начин Източна и Западна Европа не са точно разделени на 50 на 50, но за целите на нашето проучване приемаме, че съотношението е приблизително същото (ако вземем предвид и „коренните“ жители на Източна Европа, които работят в западни страни, цифрите ще бъдат още по-близки) , Така в източната част на Европа живеят около 40% от населението на Европа, а в западната - около 60%. Следващият параметър, от който се нуждаем, е броят на заразените и броят на смъртните случаи, предизвикани от COVID-19 в Източна и Западна Европа. Ако се обърнем към съответната отворена статистика, получаваме следното. Брой инфекции в Източна Европа: 41 796 Броят на случаите на заразяване в Западна Европа: 705 110 Броят на смъртните случаи в Източна Европа: 1 011 Брой на смъртните случаи в Западна Европа: 60 297 (Данни към 9 април 2020 г.) Не е необходимо да подчертаваме отделно колко огромна е разликата в числата. Въпреки че говорим за сравнително сходен брой хора (съотношение 60 на 40 в полза на Западна Европа), разликата в броя на случаите и най-важното - смъртните случаи е изключително голяма. Според тези данни в Западна Европа има 17 пъти повече случаи и до 60 пъти повече смъртни случаи. Въз основа на тези данни може да се изчисли, че сега на всеки 296 735 души в Източна Европа има една смърт от коронавирус, а в Западна Европа - една смърт на 7 130 души. Повтарям, че това са данни към девети април 2020 г. Като се има предвид, че кризата все още е в разгара си, всичко може да се промени, въпреки че най-вероятно съотношенията няма да се променят твърде много. Сега трябва да се опитаме да разберем защо разликата е толкова голяма. В тази връзка могат да бъдат формулирани няколко теории. Ще ги изброя по-долу, независимо от правдоподобността им. Теория номер едно. Данните са неточни или истински числа са скрити Как можем да сме сигурни в данните, представени като официални? Световната здравна организация, чиито представители работят във всички страни по света, смята тези данни за надеждни. Разбира се, методите за събиране на данни (въпреки че това не трябва да бъде така) могат да варират в отделни държави и също зависят от някои други фактори. Така че повечето експерти са съгласни, че истинските числа за всички страни по света са почти със сигурност много пъти по-големи от посочените, поне по отношение на броя на заразените хора. Според оценките реалният брой на заразените COVID-19 в света може да е десет или дори 20 пъти по-висок от обявения. Причината, разбира се, е, че не се провеждат достатъчно тестове и, разбира се, ако една от страните тества по-малко, тя ще има по-малък брой заразени COVID-19. Има и предположения, че поне някои страни в Източна Европа крият истинската ситуация, умишлено занижавайки броя на заразените и починалите. Такива предположения и обвинения често са необосновани. Същото нещо беше казано (и продължава да се говори) за Китай, но факт е, че градът Ухан и провинция Хубей отново са отворени и Китай не би се наел да стреля в собствения си крак. В допълнение, те могат да бъдат обвинени в скриване на истински данни по политически причини. Разбира се, броят на заразените може да бъде лесно скрит, можете да направите грешка или просто да не ги идентифицирате. Но има втора статистическа колона - броя на смъртните случаи и тази цифра вече е по-трудна за скриване. Например, сред страните от бившия социалистически блок Хърватия има едни от най-добрите показатели. Ако данните за жертвите в Хърватия са били скрити, това вече щеше да се знае, тъй като страната е малка, а реалните данни щяха да намерят „път“ към обществото. Следователно, разбира се, не може напълно да се отхвърли теорията за неточните или скрити данни и те трябва да бъдат взети под внимание. Ако обаче това е така, малко вероятно е скритите данни да намалят значително разликата между заразените и починалите от COVID-19 в Западна и Източна Европа. Теория номер две. Вирусът не се е разпространил на изток така, както на запад Тази теория вече е по-конкретна. Всеки, който някога е виждал интерактивна карта на въздушното движение над Европа, разбира колко по-оживен е въздушният транспорт на запад, отколкото на изток. Картата ясно показва разликите в плътността на движението във въздуха над Източна и Западна Европа. Същото беше през януари тази година, когато повечето държави все още не възприемаха коронавирусът като нещо изключително опасно. С други думи, вирусът, който пристигна от Китай, успя да се разпространи много повече в цяла Западна Европа благодарение на гъстата мрежа въздушни връзки. В това ли се крие причината защо на изток има толкова по-малко заразени и починали? Може би отчасти, но и в тази теория има слаби места. COVID-19, както знаете, е много заразна болест и измина достатъчно време между нейното разпространение и въвеждането на строги мерки. С други думи, вирусът успя да се разпространи широко в източната част на Европа. Въпреки това е факт, че западната част на Европа е „по-популярна“ от източната (картите красноречиво свидетелстват за това: в небето над Украйна, Румъния и Полша са добре видими „пустоти“). Тази теория трябва да се вземе предвид при изясняване на ситуацията. Теория номер три. Манталитет Тази тема се обсъжда от първите дни на настоящата коронавирусна криза. Когато Китай започна да въвежда изключително сурови мерки и затвори провинция Хубей, мнозина вече се питаха дали е възможно да принудят европейски гражданин да направи нещо подобно. Трудно... Нещата обаче стоят по-зле със западноевропейците, отколкото с източноевропейците, защото да им наложат нещо е още по-трудно. Защо? Заради манталитета, тоест придобития опит, разбира се. Жителите на Източна Европа от десетилетия живяха под еднопартийно комунистическо управление. Всички тези режими (някои повече, други по-малко, но в крайна сметка всички) изискваха подчинение от своите граждани. Изминаха 30 години оттогава, но начинът на мислене в някои случаи, разбира се, остана същият. По-специално, като правило там заповедите не се обсъждат, а се изпълняват. По принцип за някои това може да звучи дивашко. В допълнение, този фактор може да повлияе на вътрешната политика на източноевропейските страни, където управляващите са по-често авторитарни, за разлика от техните западни колеги. Обаче сега, в този извънреден период, този манталитет вероятно спасява. Разбира се, и на нас медиите ни показваха кадри, на които се виждаха такива, които не спазват дистанцията, ходят в големи групи и т.н. Но всичко това са изключения. Огромното мнозинство спазва мерките. Градове, като Загреб, Белград, Братислава, Варшава, Москва, Рига, Прага, Букурещ, София и други през тези дни са „ужасно пусти“, което не може да се каже за някои градове в Западна Европа. В САЩ положението е още по-лошо и всеки ден, например, губернаторът на щата Ню Йорк Андрю Куомо рязко го осъжда. По един или друг начин, но спазването на предписаните мерки в тази ситуация помага. Освен това, според някои проучвания, мерките в Източна Европа като цяло са по-строги, отколкото в Западна. Тази теория, разбира се, може още по-добре да обясни откъде идва такава огромна разлика между Източна и Западна Европа в броя на заразените и починалите от коронавируса хора. Теория номер четири. Генетика Самият вирус все още не е добре познат. Все още не можем уверено да изброяваме всички начини за предаването му. Факт е, че във всички страни по света има случаи на пациенти, които едва забелязват симптомите си, както и случаи, когато здрави и млади хора умират от вируса COVID-19. Експертите са съгласни, че генетиката може да играе много голяма роля. В тази връзка вече активно се водят задълбочени изследвания. Факт е, че по-голямата част от източноевропейците са славяни със специфични генетични черти. Разбира се, има ли това нещо общо с много по-ниския процент на смъртните случаи в Източна Европа, ще разберем само когато тази теория бъде потвърдена на практика и засега може да се отнесе само към областта на предположенията. Срещу „славянската теория“ например говори също, че всичко се развива добре в онези страни, където по-голямата част от гражданите не са славяни (балтийските страни, Румъния, Албания). Теория номер пет. Източна Европа е ваксинирана срещу туберкулоза Всички гореизложени теории, взети заедно, може да са фактор за по-ниския брой на жертвите в Източна Европа в сравнение със Западна. Като се има предвид обаче, че смъртността на Запад вече е 60 пъти по-голяма, последната теория може би е най-надеждната. Има една основна разлика между Източна и Западна Европа: цяла Източна Европа е ваксинирана с БЦЖ - ваксина срещу туберкулоза. Тази ваксина е изобретена още в началото на ХХ век, а пълното й име звучи така: Bacillus Calmette–Guérin. Тя е кръстена на двама френски микробиолози, които са я измислили: Алберт Калмет и Камил Герин. Туберкулозата е често и в много случаи фатално заболяване. То се причинява от различни щамове бактерии, които заразяват белите дробове. Туберкулозата се предава чрез въздушни капчици, когато пациентите с остра туберкулоза кашлят или кихат. В повечето случаи заболяването протича без симптоми и е скрито, но в един от десет случая става остро. Ако туберкулозата не се лекува, тогава тя заплашва със смърт в 50% от случаите. Типични симптоми на остра туберкулоза са хронична кашлица с кърваво течение, повишена температура, изпотяване през нощта и загуба на тегло (туберкулозата се нарича също „изсъхване“, тъй като пациентите губят телесно тегло, „изсъхват”). Заболяването се разпространи широко след Втората световна война и тогава се наложи много нови болници да бъдат изградени специално за лечение на хора, заразени от туберкулоза. БЦЖ ваксината е единствената ваксина, която работи успешно за предотвратяване на туберкулоза и въпреки че заболяването се причинява от бактерия, е доказано, че ваксината е ефективна срещу някои вирусни инфекции. Както вече споменах, ваксинацията срещу туберкулозата се е прилагала (и продължава да се прави) в цяла Източна Европа. Като превантивна мярка ваксинацията най-често се прави на новородени или най-късно до края на първата година от живота. Но ако туберкулозата е толкова сериозно бактериално заболяване, тогава защо само населението на Източна Европа е ваксинирано срещу нея? Има конкретна причина за това. Факт е, че туберкулозата често се нарича „болест на бедните“. Разпространява се в лоши условия, когато няма достатъчно храна или е лоша, или при други неблагоприятни условия на живот. С други думи, в социалистическия блок имаше проблеми с всичко гореизброено и затова населението беше изложено на по-голям риск от заразяване с туберкулоза. Поради това е извършена задължителна ваксинация на всички деца. В Западна Европа ваксинацията с БЦЖ не се провежда от много дълго време, с изключение на някои страни, в които са ваксинирани различни категории граждани (Италия, Канада, САЩ). В Европа има някои изключения, които говорят много. Струва си да сравним Португалия и Испания. Защо? Защото Португалия е една от малкото страни в Западна Европа, която ваксинира с БЦЖ! Ето последните данни за Португалия и Испания на 9 април 2020 г. Общото население на Португалия: 10 милиона Общото население на Испания: 47 милиона Брой на заразените в Португалия хора: 13 141 Брой на заразените в Испания хора: 148 220 Брой на смъртните случаи в Португалия: 380 Брой на смъртните случаи в Испания: 14 792 Повтарям, че тези цифри говорят сами за себе си. Испания може да е почти пет пъти по-голяма от Португалия по отношение на населението, но там има 39 пъти повече смъртни случаи. Ако приложим към тази аномалия всички горепосочени теории, тогава онова, което се отнася до БЦЖ, изглежда може би най-правдоподобно. Показателен пример е и Германия, където на територията на бившата (социалистическа) Източна Германия има три пъти по-малко жертви. Разбира се, в бившата ГДР жителите са били ваксинирани с ваксина БЦЖ, както в целия социалистически блок. Проучванията все още трябва да бъдат допълнени, но наличните данни вече ни представят възможни обяснения. Броят на жертвите е много по-нисък в страните, където населението е ваксинирано с БЦЖ. Както казах, тази ваксина дава на хората имунитет срещу туберкулоза, но може да се предположи, че БЦЖ защитава или поне помага за по-добро противодействие на COVID-19. Въпреки че туберкулозата е бактериална, а COVID-19 е вирусно заболяване, те си приличат по това, че атакуват предимно белите дробове и дихателната система, а защитата, която БЦЖ дава, е ефективна, поне отчасти, в случаи на новия коронавирус. Понастоящем няколко държави провеждат изследвания за ефективността на БЦЖ срещу коронавируса (Австралия и Холандия). Нека отново да ви припомня, че говорим за „нов коронавирус“ - вирус, чиито свойства все още не са ни известни и сега, когато повече от един милион и половина хора по света са се заразили (реалният брой може да достигне 15 - 30 милиона), вероятно вирусът мутира. Независимо от това, всяка информация, която ще помогне за ефективно справяне с този вирус, е изключително необходима. Рано е да се каже, че БЦЖ е спасение за света, но поне можем да се надяваме. Заключение Едно е сигурно. Сега броят на заразените и умрелите в Западна и Източна Европа е коренно различен и всички теории, които изложих тук, може да са фактори за това (очевидно има и други). Борбата срещу коронавируса, който постави на пауза 2020 г., продължава. Разбира се, освен Източна Европа, има и други аномалии. Например, Нова Зеландия, където имаше само една смърт и няма ваксинации с БЦЖ. Но Нова Зеландия е друга история. Нейното мъдро ръководство затвори страната предварително (и бързо върна гражданите си) от външния свят и сега те могат само да се радват, че реагираха навреме. Безспорно ситуацията по света ще се усложни още повече, включително в източната част на Европа. Но настоящите данни вече ясно показват кои страни ще страдат най-много. Надяваме се, че „пикът“ е точно зад ъгъла, но остават много неизвестни. Ще стане ли вирусът сезонен? Кога ще се появи налична ваксина (нова или създадена на базата на вече работещата БЦЖ)? Доколко е мутирал вече вирусът? Каква е реалната смъртност? Може ли излекувано лице да се зарази отново? В крайна сметка ще има отговор на всички тези въпроси и колкото по-рано се случи това, толкова по-добре. В момента Източна Европа успява да избегне драмата, която наблюдаваме в Италия, Испания, САЩ и други страни. Но Източна Европа в никакъв случай не трябва да се „отпуска“ и да позволи да се случи подобно нещо. Превод и редакция: Иван Христов\n14 Април 2020 | 16:44 | Агенция "Фокус"\nDaily Mail: Една трета от направилите тестове британски лекари са заразени с коронавирус\nЛондон. Новият коронавирус е открит в над 30% от направилите тестове здравни служители във Великобритания, съобщава британското издание Daily Mail, като се позовава на статистическите данни. Според тях, от 16 888 проведени изследвания, 5733 са били с положителен резултат, което е около 33%. Отбелязва се, че говорим за служители на Националната здравна служба (NHS) и други структури, участващи в борбата срещу разпространението на коронавируса. При пациентите по правило вирусът се открива в 23% от случаите, отбелязва изданието. Според данните, ежедневно се правят по около 2500 теста сред медиците и членовете на техните семейства. Тестването на медицински персонал започна на 25 март и с всеки изминал ден броят на потвърдените случаи на инфекция сред тях расте, съобщава Daily Mail. В понеделник бяха потвърдени 800 случая. Според данни, публикувани от британското министерство на здравеопазването на 13 април, в над 88 хиляди души в страната е открит Covid-19. Броят на смъртните случаи достигна 11 329, като повечето от тях са в Англия - 10 261. Превод и редакция: Иван Христов\n14 Април 2020 | 16:00 | Агенция "Фокус"\nМВФ: Корона-кризата ще съкрати световната икономика с 3%, а тази на ЕС – със 7,5%\nВашингтон. Пандемията от коронавируса тласка световната икономика към дълбока рецесия през тази година, намалявайки световната продукция с три процента, съобщи Международният валутен фонд във вторник, предава AFP. Ако вирусът бъде овладян и икономиките заработят отново, през 2021 г. би трябвало да станем свидетели на растеж от 5,8 процента, според последната световна икономическа перспектива на МВФ. Очаква се икономиката на САЩ да се свие с 5,9 процента, но да се възстанови с ръст от 4,7 процента през следващата година. Но МВФ предупреди, че има „сериозни рискове от по-лош сценарий“ поради „крайната несигурност около силата на възстановяването“. Според МВФ икономиката на еврозоната ще се свие с потресаващите 7,5 процента през тази година, свободно падане, което не е наблюдавано от Голямата депресия през 30-те години на XX век. МВФ също прогнозира, че Великобритания - която напусна ЕС през януари и никога не е била част от еврозоната – ще регистрира свиване на икономиката си с 6,5%. Превод и редакция: Иван Христов\n14 Април 2020 | 15:48 | Агенция "Фокус"\nAFP: Повече от 120 хиляди жертви на Covid-19 по света\nПариж. Новият коронавирус е отнел живота на повече от 120 хиляди души по света, като близо 70% от тях са в Европа, показват данните на AFP към 14:00 часа българско време. Общо 120 073 смъртни случая са регистрирани от момента на появата на епидемията в Китай през декември, 81 474 от тях в Европа. Цифрите са съпоставка между данни, събрани от AFP от националните органи и информация от Световната здравна организация (СЗО). Превод и редакция: Иван Христов\n14 Април 2020 | 15:06 | Агенция "Фокус"\nИнститутът „Робърт Кох“: Covid-19 все още не е овладян въпреки напредъка в борбата с вируса\nБерлин. Германия е успяла да забави разпространението на новия коронавирус, но пандемията далеч не е овладяна, заявиха от службата за контрол на заболяванията на страната във вторник, предава „Анадолската агенция“. В изказване на пресконференция в Берлин, професор Лотар Вайлер, ръководител на Института „Роберт Кох“, заяви, че последните данни са показали, че ограничителните мерки дават плодове. „Наблюдаваме някои позитивни тенденции, но не можем да кажем, че епидемията е под контрол“, отбеляза той и призова гражданите да продължат социалното дистанциране и да спазват основните хигиенични мерки. Към неделя, Германия има повече изцяло оздравели от коронавируса пациенти от броя на инфектираните, които все още боледуват. По думите на Вайлер близо 68 200 души са се възстановили от заболяването досега. Случаите на Covid-19 се увеличиха с 2,082 до 125,098 във вторник сутринта, което бележи най-ниския дневен ръст от 23 март. Институтът регистрира 170 нови смъртни случаи от коронавирус, които вече са общо 2969. Докладът на RKI за последните данни за коронавируса ще бъде решаващ за решението на германското правителство тази седмица дали да се облекчат или не съществуващите ограничителни мерки. Правителството наложи строги мерки за блокиране на 22 март, като нареди всички несъществени магазини да се затворят, отмени фестивали, спортни събития и забрани всякакъв социален контакт между повече от двама души на публично място. Канцлерът Ангела Меркел трябва да проведе видеоконференция в сряда с премиерите на отделните провинции, за да преоцени ситуацията. Германия е на пето място по брой на регистрираните инфекции с COVID-19 в света, като се нарежда зад САЩ, Испания, Италия и Франция. Но случаите на смъртност остават далеч по-ниски в сравнение с други силно засегнати страни. Освен широко тестване за коронавирус, Германия също значително увеличи броя на леглата в отделенията за интензивно лечение на болниците: от 28 000 до близо 40 000 за няколко седмици. Към вторник болниците в цялата страна разполагат с над 8 500 безплатни интензивни легла за пациенти с коронавирус. Над 1,92 милиона случая на COVID-19 са регистрирани в 185 страни и територии по света от миналия декември насам, като най-тежко засегнати са Европа и САЩ, сочат данните, събрани от американския университ „Джонс Хопкинс“. Досега повече от 119 700 души са починали, а над 458 500 са се възстановили по целия свят. Превод и редакция: Иван Христов\n14 Април 2020 | 14:40 | Агенция "Фокус"\nKathimerini: Гръцкото правителство обмисля да спре движението на лични автомобили за Великден\nАтина. В стремежа си да гарантира, че Гърция няма да се отклони от курса си в битката срещу новия коронавирус по време на великденските празници, правителството не изключва възможността да забрани движението на автомобили от 20:00 часа в събота до 00:00 часа в понеделник, пише електронното издание на вестник Kathimerini. В хода на брифинг за журналистите говорителят на правителството Стелиос Пецас заяви, че „пътуванията до къщите на приятели и роднини за съвместно посрещане на празниците не са позволени“. Правителството има за цел да предотврати пренаселеността в домове и дворове, което би могло да създаде нови огнища на вируса в критичен момент. Ако действително бъдат обявени допълнителни ограничения през следващите няколко дни, се очаква те да са последните, както стана ясно в телевизионното обръщение на понеделник от премиера Кириакос Мицотакис, който планира постепенно връщане към нормалния живот. Министър-председателят заяви, че това ще се случва постепенно и поетапно и само ако е подкрепено от научни данни. Той добави, че мерките за защита на възрастните граждани и на страдащите от сериозни заболявания ще останат в сила за по-дълго време. Премиерът поздрави гърците, че се придържат към ограничителните мерки, прилагани през последните пет седмици, но предупреди за самодоволство, което може да доведе до възраждане на вируса. „Войната все още не е спечелена“, предупреди той и добави, че гърците са издържали на личните жертви „с високо чувство на отговорност“. По-рано през деня здравното министерство потвърди още една смърт, свързана с Covid-19, с което общият брой на смъртните случаи е 99. Говорителят на министерството на здравеопазването и експерт по инфекциозни болести Сотирис Циодрас заяви в ежедневния си брифинг за пресата, че са регистрирани 31 нови случая на вируса, с което те стават общо 2145, от които 56 процента са мъже. Той каза, че 73 пациенти са интубирани в отделения за интензивно лечение, от които 81 процента също страдат от други състояния или са на възраст над 70 години. Здравните власти са извършили 43 417 теста в страната. Превод и редакция: Иван Христов\n14 Април 2020 | 14:27 | Агенция "Фокус"\nWorldometer: Над 120 хил. починали от COVID-19 по света\nСвят. Жертвите от COVID-19 достигнаха 120 438 души, сочи справка в интернет-ресурса Worldometers, при общ брой заразени от началото на епидемията 1 934 557 души. Данните са актуални към 13:00 ч. българско време. Най-засегнатите региони в света са САЩ и Европа, където са регистрирани над 70% от всички заразени. В САЩ техният брой е 587 173 души, а жертвите там са 23 644. В Европа общият брой на пациентите с COVID-19 е 914 859, а на жертвите - 80 624. Най-засегнатите страни на континента са Испания (172 541 заразени, 18 056 починали), Италия (159 516 заразени, 20 465 починали) и Франция (136 779 заразени, 14 967 починали). В България пациентите с COVID-19 по последни данни са 695 души, а починалите - 35. Тези данни са само част от общия брой на заразените с болестта, който е трудно да бъде изчислен с точност, тъй като на много места по света се изследват единствено по-тежките случаи на болестта. Превод и редакция: Теодор Пенев\n14 Април 2020 | 13:19 | Агенция "Фокус"\n"Анадолска агенция": Турският парламент прие законопроект, с който ще освободи или намали присъдите на хиляди затворници\nАнкара. Турският парламент прие законопроект, с който ще освободи или намали присъдите на хиляди затворници в опит да ги защити от пандемията от коронавируса, предава "Анадолската агенция". Законопроектът беше подкрепен от 279 депутати в 600-местния парламент, докато 51 гласуваха "против". Предложението беше разработено и внесено от управляващата "Партия на справедливостта и развитието" (ПСР), както и опозиционната "Партия на националистическото движение" (ПНД). От реформата се изключват затворниците с по-тежки присъди, включително убийство, изнасилване, домашно насилие и тероризъм. Реформите ще позволят някои от по-възрастните затворници, майките с деца и болните да излежат част от присъдата по домовете си. Те засягат общо около 45 хил. затворници. По-рано министърът на правосъдието Абдулхамит Гюл съобщи, че трима затворници са починали от коронавируса, а 17 други са били заразени с него. Общият брой на заразените в Турция е 61 049 души, 1296 са починали от усложнения, свързани с COVID-19. Превод и редакция: Теодор Пенев\n14 Април 2020 | 12:50 | Агенция "Фокус"\nReuters: Полша ще започне да смекчава мерките за карантина от 19 април\nВаршава. Полша ще започне да смекчава ограниченията върху своята икономика от 19 април. Това обяви министърът на здравеопазването Лукаш Шумовски, предава Reuters. "От 19-и ще започне бавно за размразяваме икономиката", заяви той пред полското радио RMF FM. Междувременно правителствения говорител Пьотр Мюлер заяви, че Полша вероятно първо ще премахне ограниченията върху магазините, когато това се случи. "Решенията, свързани с бъдещите сценарии, ще бъдат взети утре или вдругиден", каза той. Превод и редакция: Теодор Пенев\n14 Април 2020 | 10:31 | Агенция "Фокус"\nОтрицателни са пробите за COVID-19 на екипажа на фрегата „Верни“\nВарна. На 12 и 13 април 2020 г. целият екипаж на фрегата „Верни” от състава на Флотилия бойни и спомагателни кораби, бе подложен на изследвания за наличието на коронавирус от екип на ВМА, след завръщането си от участие в международна мисия. Това съобщиха от пресцентъра на Военноморските сили. Резултатите от тестовете за COVID-19 са отрицателни. На 14 и 15 април 2020 г. екипажът на кораба ще премине през рутинни медицински прегледи и изследвания във Военноморска болница - Варна, като всеки друг военнослужещ от Българската армия завърнал се от мисия в чужбина. На 16 април 2020 г. корабът ще се завърне на мястото си за постоянно дислоциране в Пункт за базиране Бургас.\n14 Април 2020 | 10:20 | Агенция "Фокус"\nReuters: Австрия смекчава мерките за борба с коронавируса от днес\nВиена. Хиляди магазини в Австрия ще отворят врати отново днес, 14 април, като страната е една от първите в Европа, която смекчава мерките за борба с епидемията, макар правителството все още да съветва гражданите си да бъдат бдителни, предава Reuters. Австрия задейства мерките за борба с пандемията бързо след нейното избухване, като затвори училищата, баровете, театрите, ресторантите и повечето магазини, като също така забрани масовите събирания преди около 4 седмици. Обществото беше посъветвано да работи от къщи и като цяло хората да не напускат домовете си, доколкото е възможно. В крайна сметка страната овладя епидемията и до момента са регистрирани около 368 смъртни случая от коронавируса - по-малко от повечето други страни от Европейския съюз, които регистрираха този брой починали дневно. В австрия дневният брой на починали и хоспитализирани хора продължава да намалява. "Икономически също искаме да излезем от кризата възможно най-бързо и да се борим за всяко работно място в Австрия", заяви консервативният канцлер Себастиан Курц в отворено писмо, който управлява заедно със "Зелените". По-рано той разкри плана на правителството за постепенното отваряне на части от икономиката, като се започне с магазините до 400 кв. м. Те ще бъдат последвани от градинарските магазини и търговските центрове, както и фризьорските салони, които ще отворят врати от 1 май. Ресторантите и хотелите ще бъдат отворени отново от средата на май. Все още не е ясно дали всички клиенти и персонал в магазините ще трябва да носят маски за лице. Световната здравна организация (СЗО) междувременно предупреди, че страните не трябва да бързат със смекчаването на мерките за борба с вируса и допълни че "премахването им може да доведе до смъртоносно възрждане" на пандемията. "Аз съм на 100% сигурен, че направихме правилното нещо и го правим сега", каза Курц в интервю за вестник Kurier. Малко по-късно той заяви пред местната медия ORF: "Опасността е все още сред нас", след което призова за бдителност и спазване на съветите за социална дистанция. Превод и редакция: Теодор Пенев\n14 Април 2020 | 10:08 | Агенция "Фокус"\nPolitico: Американският сенат ще проведе разследване за ролята на Китай и СЗО за разпространението на коронавируса\nВашингтон. Комитетът на Сената на САЩ по вътрешната сигурност и правителствените въпроси започва разследване за появата на коронавируса и неговото разпространение, с акцент върху ролята на Китай и Световната здравна организация (СЗО) в този процес. Това обяви във вторник, 14 април, председателят на комитета Рон Джонсън в интервю за американската редакция на списание Politico. По думите на сенатора той и колегите му възнамеряват да проучат обстоятелствата около появата и разпространението на вируса и мерките, предприети при борбата с епидемията както в САЩ, така и в чужбина. Разследването ще се фокусира основно върху причините за появата на коронавируса в Китай и дали усилията на Пекин и СЗО са били достатъчни, за да ограничат по-нататъшното му разпространение. "Къде започна всичко? Имало ли е предаване (на вируса) от животно на човек? Или е имало изтичане от лаборатория в Китай, където, например, са разработвани лекарства за други коронавируси, с най-добри намерения? Трябва също да проучим каква роля играе СЗО роля в укриването на информация за появата на вируса", каза председателят на комисията. Той каза още, че се планира да се проучат причините за липсата на доставки на лични предпазни средства и лекарства за борба с вируса в САЩ и липсата на производство на редица лекарства, необходими в страната в момента. Според един от участниците в разследването, сенаторът Рик Скот, „не можем да се доверим на комунистически Китай, но научихме също, че не можем да се доверим на СЗО, защото те ни излъгаха“. Епидемията, причинена от коронавируса, беше регистрирана в края на 2019 г. в централната част на Китай, а по-късно се разпространи в целия свят. На 11 март СЗО призна, че COVID-19 е пандемия. Според университета Джонс Хопкинс, в САЩ са регистрирани повече от 580 хил. случая на заразени с коронавируса. Над 23 хил. души в страната са починали от болестта. Превод и редакция: Теодор Пенев\n14 Април 2020 | 09:19 | Агенция "Фокус"\nWorldometers: Близо 120 хил. души са починали от COVID-19 по света\nСвят. Общо 1 925 179 души са се заразили с новия коронавирус в световен мащаб от началото на епидемията в края на 2019 г., сочат данни на интернет-ресурса Worldometers, актуални към 14 април, 7:00 ч. българско време. Жертвите на болестта, която вирусът причинява са 119 701 души. Най-засегнатата от пандемията страна остава САЩ, където заразените са 587 115 души, а починалите - 23 644. Европа също е огнище на заразата с общо 907 388 заразени и 79 989 починали на континента. Най-силно засегнатите страни са Испания (170 099 заразени, 17 756 починали), Италия (159 516 заразени, 20 465 починали) и Франция (136 779 заразени, 14 967 починали). По последни данни, в България има регистрирани 685 случая на COVID-19, 32 oт които фатални. Тези данни представляват само част от истинския брой заразени с болестта, тъй като на много места се изследват за COVID-19 само по-тежките случаи на болестта. Превод и редакция: Теодор Пенев\n14 Април 2020 | 07:15 | Агенция "Фокус"\nThe Times of Israel: Състоянието на двама пациенти с COVID-19 в Израел се е подобрило след терапия с експериментално лекарство\nТел Авив. Израелската фармацевтична компания RedHill Biopharma обяви, че двама пациенти, болни от COVID-19, лекувани с експерименталния препарат Opaganib са демонстрирали подобрение в рамките на дни от началото на лечението, пише вестник The Times of Israel. Двамата пациенти са имали по-малко нужда от изкуствено обдишване, а имунитетът им се е подобрил. Освен това лекарството е демонстрирало и противовъзпалително действие. И двамата пациенти са били хоспитализирани по-рано в израелски болници с диагноза COVID-19. Един от тях е бил изписан дни след началото на терапията с експерименталното лекарство. То е било използвано заедно със стандартните процедури за лечение на COVID-19, включително терапия с хидрохлорохин, според компанията. "Надеждата ни е, че уникалният механизъм на действие на Opaganib, който има противовъзпалително и противовирусно действие, ще помогне на пациентите с COVID-19, като намали възпалението на белите дробове и така ще предотврати разрастването на симптомите и нуждата от изкуствено обдишване", казва Марк Левит, медицински директор в компанията. Важно е да се отбележи, че състоянието на двамата пациенти е можело да се подобри еднакво, повече или по-малко, и без лечение с Opaganib, а изпитания при само двама души не са надежден метод за установяване на ефективността на едно лекарство сред общата популация. С други думи все още е рано да се радваме. Лекарството има потенциал за лечение на симптоми на COVID-19, заболяването, причинено от новия коронавирус, но не е ваксина и няма за цел да изгради имунитет или да предотврати заразата по някакъв начин, а само да я лекува. Освен това експериментът не е бил част от клиничните изследвания на лекарството, макар че компанията е получила разрешение от Министерството на здравеопазването за провеждането му. Opaganib е експериментално лекарство, което е преминало през някои от нужните тестове, но все още не е одобрен за продажба в аптеките. Превод и редакция: Теодор Пенев\n13 Април 2020 | 21:01 | Агенция "Фокус"